เจ็บจ๊๊ดๆๆ ที่หน้าอกด้านซ้าย เคยมีอาการชาที่หน้าอกด้านซ้าย เคยไปตรวจปีที่แล้วที่คลีนิค คลื่นไฟฟ้าผลปกติมีโอกาสเป็นโรคหัวใจไหมครับ
 อาการเจ็บจิ๊ด ที่หน้าอกด้านซ้ายคนทั่วไปมักนึกถึงโรคหัวใจขาดเลือด ที่เป็นอาการคล้ายกัน แต่ต่างกันตรงโรคหัวใจจะต้องเป็นอาการแบบเจ็บแน่นๆ เหมือนบีบเค้น ระบุตำแหน่งได้ไม่แน่ชัด มีการร้าวไปที่สะบักหรือปลายแขน เจ็บมาก Pain score มากกว่า 8/10 เจ็บนานกว่า 30 นาที การตรวจ EKG อาจบอกสาเหตุที่แท้จริงไม่ได้ครับ แต่พอจะวินิจฉัยแยกสาเหตุได้คือ1.กล้ามเนื้อหน้าอกมีการบีบตัว จากการอักเสบ ใช้งาน หรือจากการทำงานใช้มือและแขนทำงานในท่าเดียวมากเกินไป มักพบบ่อยใน คนที่ใช้คอมพิวเตอร์ เขียนหนังสือ เยอะ เรียกว่า Office syndrome จะปวดคอและบ่า สะบัก2. ความเครียด วิตกกังวล ทำให้มีอาการทางฝ่ายกาย3.โรคกรดไหลย้อน บางครั้งไม่มีอาการแสบที่หน้าอก แต่อาจมีอาการปวดเจ็บที่หน้าอกแทน4.เส้นประสาทซี่โครงอักเสบ(Intercostal nerve) หรือมีการนำกระแสประสาทที่มากเกินไปบางครั้ง5.อาการนำก่อนมีโรคหัวใจจริง เป็นความผิดปกติของหลอดเลือดขนาดเล็กๆ การทานยาบางอย่าง เช่น ยาลดความดันโลหิต ก็อาจทำให้เป็นตะคริวของกล้ามเนื้อได้ การสูบบุหรี่จัด ขาดการพักผ่อน ออกกำลังกายที่เพียงพอคำแนะนำ ไม่ต้องวิตกกังวลครับ คงไม่ใช่โรคเลือดหัวใจขาดเลือด ควรพักผ่อนให้มากขึ้น ไม่เครียด งดเหล้าบุหรี่ ออกกำลังกายสม่ำเสมอ ทานอาหารให้ครบ5 หมู่ ถ้าทานยาอะไรเป็นประจำควรแจ้งแพทย์เภสัช ถึงอาการเจ็บหน้าอกด้วย